По смисъла на Закона за управление на отпадъците „Причинител на отпадъците“ е физическо или юридическо лице, при чиято дейност се образуват отпадъци (първичен причинител на отпадъците) или всеки, който осъществява предварителна обработка, смесване или други дейности, водещи до промяна на свойствата или състава на отпадъка.

1. **Организация на дейностите по третиране на производствени отпадъци**

Производствените отпадъци, които нямат характер на опасни се третират:

* От причинителя, в собствени съоръжения за третиране на отпадъците, притежаващи необходимите документи за експлоатация и при спазване на условията на чл.8,ал.2 от *Закона за управление на отпадъците*;
* От лицата, притежаващи разрешение по чл.35 от *Закона за управление на отпадъците* за тази дейност.

 Предаването и приемането на производствените отпадъци се извършва само въз основа на писмен договор с лица, притежаващи разрешение, комплексно разрешително или регистрационен документ по чл.35 от *Закона за управление на отпадъците* за съответната дейност и площадка за отпадъци със съответният код, съгласно *Наредба №2 от 23.07.2014г. за класификация на отпадъците.*

Депонирането на неопасни производствени отпадъци на депо за твърди битови отпадъци в с. Гръблевци, може да се извърши чрез попълване и подаване на заявление до Директора на ОП „Благоустрояване“- Габрово (по образец съгласно Приложение № 1 от Наредба за управление на отпадъците на територията на община Габрово). До формирането на услугата могат да се подават заявления за еднократно извозване и/или депониране в сградата на ОП „Благоустрояване.

* За транспортиране на производствени отпадъци със статут на неопасни се заплаща такса от 1,27 лв./км.( без ДДС)
* За разриване на производствени отпадъци на депо за твърди битови отпадъци, с. Гръблевци, община Габрово се заплаща такса от 8,00 лв./м3.( без ДДС)

**2. Организация на дейностите по управление на строителните отпадъци и излишните земни маси**

Дейностите по събиране, транспортиране, подготовка преди оползотворяване и/или обезвреждане, материално оползотворяване, както и по обезвреждане на строителни отпадъци, се извършват само от лица, които притежават документ по чл.35 от *Закона за управление на отпадъците.*

Възложителят на строителни и монтажни работи по смисъла на § 5, т. 40 от допълнителните разпоредби на *Закона за устройство на територията*, с изключение на текущи ремонти, и възложителят на премахване на строежи изготвят план за управление на строителни отпадъци в обхват и съдържание, определени с *Наредба за управление на строителните отпадъци и за влагане на рециклирани строителни материали*.(виж.<http://www3.moew.government.bg/files/file/Waste/cdw/NAREDBA_CDW.pdf>)

 Планът се включва в обхвата на инвестиционните проекти по глава осма от *Закона за устройство на територията*, а за обектите, за които не се изисква одобрен инвестиционен проект, се изготвя като самостоятелен план.

Не се изисква изготвяне на план за управление на строителни отпадъци за:

* премахване на сгради с разгъната застроена площ (РЗП), по-малка от 100 кв. м;
* реконструкция и основен ремонт на строежи с РЗП, по-малка от 500 кв. м;
* промяна предназначението на строежи с РЗП, по-малка от 500 кв. м;
* строеж на сгради с РЗП, по-малка от 300 кв. м;
* премахване на негодни за ползване или застрашаващи безопасността строежи, когато е наредено по спешност от компетентен орган;
* всички текущи ремонти.

Възложителят на строежа и/или упълномощеното от него лице е длъжен:

 1. Да ограничи с временна ограда строителната площадка преди започване на строителството по указание на общинската администрация, да постави информационни табели за разрешения строеж с данни за строителя, лицето, упражняващо строителен надзор, и други;

 2. Да не допуска замърсяване около строителната площадка на обекта- тротоари, улични платна, зелени площи и др. терени със строителни материали, строителни отпадъци и земни маси;

 3.Да не се допуска по време на строителството обработката и транспортирането на строителен отпадък, който замърсява околното пространство с прах;

 4. Да не се допуска при транспортирането на строителни отпадъци и земни маси замърсяване на уличните платна;

 5. Да съхранява отпадъците на територията на обекта и да ги извози до определената за целта площадка за оползотворяване/обезвреждане;

 6. Да ползва /срещу заплащане/ специализиран контейнер, предоставен му от фирма, имаща разрешение за извършване на такива дейности;

 7. След приключване на строителството на обекта да възстанови засегнатите тротоарни площи, улични платна, зелени площи и др.терени - приети с протокол от длъжностни лица определени от Общината;

Забранява се нерегламентираното изхвърляне, изгаряне, както и всяка друга форма на нерегламентирано третиране на строителни отпадъци, в т.ч. изхвърлянето им в контейнерите за събиране на битови отпадъци или отпадъци от опаковки.

Списък на отпадъци от строителство и събаряне може да видите тук <http://www3.moew.government.bg/files/file/Waste/cdw/NAREDBA_CDW.pdf>)

**Забележка:** Строителните отпадъци следва да се транспортират от лица притежаващи регистрационен документ по чл.35 от *Закона за управление на отпадъците.* Строителните отпадъци се депониратна депа за инертни отпадъци или се предават за оползотворяване по смисъла на ЗУО, в т.ч. могат да бъдат и материално оползотворени в обратни насипи или за ландшафтно оформление, при наличие на съответно разрешително от РИОСВ за извършване на такъв вид дейности.